text: Efterlyste teenagepiger gav livstegn
  27 januar 2018 kl. 21.27
  To piger var lørdag aften efterlyst af politiet, men kort tid efter gav de livstegn fra sig. Nu vil de ikke sige, hvor de er. 
  Syd- og Sønderjyllands Politi ledte lørdag aften efter to piger på 14 og 15 år, som sidst blev set stige af toget i Esbjerg tidligt lørdag morgen, hvor de ankom med toget fra Ribe.
  Der gik dog ikke længe fra efterlysningen blev meldt ud, til pigerne gav livstegn fra sig. Derfor er efterlysningen kort efter klokken 21.30 lørdag aften afvarslet. Pigerne vil dog ikke fortælle, hvor de befinder sig:
  - Den ene har kontaktet moren på Messenger og sagt, at de er o.k, men de vil ikke sige, hvor de er henne. Vi leder dog ikke efter dem mere, siger vagtchef Ole Aamann.
  